Frances Hodgson Burnett
Store norske leksikon,Språk og litteratur,Litteraturtyper,Barne- og ungdomslitteratur,Internasjonal barne- og ungdomslitteratur
Frances Hodgson Burnett var en britisk forfatter som i 1865 utvandret til Amerika. Hun skrev en lang rekke populære romantiske romaner, men er særlig kjent og husket for tre av barnebøkene sine, som alle er oversatt til norsk flere ganger.
Little Lord Fauntleroy kom ut i 1886 og ble filmatisert både i 1936 og 1980. The Secret Garden (Den hemmelige hagen) kom ut i 1911 og ble filmatisert i 1949 og 1993 – siste gang av Agnieszka Holland. A Little Princess (1905, En liten prinsesse) som også er filmet flere ganger, sist i 1995.Alle tre bøker har en handling som drøfter klasseforskjeller samtidig som forfatteren framhever hvordan godhjertede handlinger har evne til å overskride formell rang. Les mer i Store norske leksikon barne- og ungdomslitteratur Litteratur Det er fyldige etterord i Transit forlags norske utgaver fra 2010, skrevet av Elisabeth Skjervum Hole (Lille lord Fauntleroy) og Leif Høghaug (En liten prinsesse og Den hemmelige hagen)